OzLabs/hebrew-wiki-articles huggingface dataset:
ואג'זל

ואג'זל של תגית [[HTML]]
ואג'זל (באנגלית: vajazzle) היא צורה של קישוט איבר המין, הנוצר על ידי הדבקת קישוטי קריסטל על אזור הערווה המגולח של אישה. התהליך ידוע גם כ-ואג'זלינג, הלחם באנגלית של "ואגינה" ו"bedazzle" (מסנוור, באנגלית). התופעה הפכה פופולרית לאחר שהשחקנית ג'ניפר לאב יואיט, הקדישה פרק בספרה "היום שיריתי בקופידון" לואג'זלינג. במהלך ראיון קידום מכירות בתוכנית אירוח אמריקאית בינואר 2010, היא עודדה את נשות הקהל "לואג'זל את הואגינות שלהן". ואג'זל הפך למונח המחופש ביותר בגוגל יום לאחר מכן.

ואג'זלינג עלול להגביר את הסיכון לזיהום אם לא מתקיים ניקיון יסודי.

== קישורים חיצוניים ==

== הערות שוליים ==

קטגוריה:קוסמטיקה
קטגוריה:עירום
טונה זהובה

טונה זהובה או טונה זהובת סנפיר (שם מדעי: Thunnus albacares) הוא מין של דג ממשפחת הקולייסיים הנפוץ ברחבי האוקיינוסים הטרופיים והסובטרופיים.
== מאפיינים ==
טונה זו היא דג גדול מאוד ומגיעה לאורך מרבי של 2.2–2.4 מטר. הדג הגדול ביותר שנתפס היה בחצי האי באחה קליפורניה והגיע למשקל 184 ק"ג. זוהי אחת מהגדולות שבטונות אך קטנה יותר ממיני הטונה כחולת סנפיר.

הטונה בעלת סנפירים בולטים וצהובים כשמה, עם סנפיר גב ישר, 2 סנפירים ארוכים המתעקלים כסהר בתחילת הזנב מלמעלה ומלמטה ועל הגב יש שורה של קוצים צהובים. הזנב גדול ומחודד והוא עוזר לטונה להאיץ לעבר טרפה במהירות עצומה. הראש קטן ואפור-כחול והעיניים יכולים לנוע אחורה בעת הצורך. הצידיים כחולים-לבנים והבטן לבנה.

הטונה שוחה ברחבי האוקיינוסים הפתוחים באזור הטרופי. רוב הטונות שוחות בתחום של ה-100 מטר העליונים. תיעוד של טונה מהאוקיינוס ההודי גילה כי 85% מזמנה במים העליונים, אך היא צוללת בשאר הזמן עד לעומק 1,160 מטר. להקות של טונות שוחות ומחפשות אתרי הזנה טובים, כמו בסמוך לאיים ולמדף היבשתי. הטונה בעלת דם חם, מה שעוזר לה לשחות במים קרים יותר משאר הדגים.

הטונה היא טורפת שבשל גודלה יכולה לצוד את מרבית הדגים הקטנים ממנה. לעיתים ללהקות הטונות מתלווים אוכלי דגים נוספים כמו דולפינים, פוקנות, אריות ים, כרישים ואף כריש לווייתני. הטונה מעדיפה בעיקר דגים קטנים המצויים בלהקות עצומות באוקיינוס כמו סרדין, מקרל, אנשובי, דגים מעופפים ודגים נוספים מסדרת החניתאים, פנסאים ואף מיני טונות קטנות מהסוג Auxis. הטונה נעה במהירות לעבר טרפה ובולעת אותו בשלמותו.

==גלריה==
<gallery mode=packed>
קובץ:Thon Jaune.jpg
קובץ:Yellowfin tuna.jpg
קובץ:Yellowfin tuna school.jpg
קובץ:Yellowfin tuna at the Achiotines Laboratory in Pedasí, Panama.jpg
קובץ:Yellowfin tuna diving.jpg
</gallery>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1788
קטגוריה:טקסונים שתוארו בידי פייר ז'וזף בונאטר
קטגוריה:קולייסיים
קטגוריה:דגי מאכל
קטגוריה:מגה-פאונה ימית
סרהי סידורצ'וק

סרהי אולכסנדרוביץ' סידורצ'וק (באוקראינית: Сергій Олександрович Сидорчук; נולד ב-2 במאי 1991 בזפוריז'יה) הוא כדורגלן אוקראיני המשחק בעמדות הקשר בקבוצת וסטרלו מהליגת העל הבלגית ובנבחרת אוקראינה.

== קריירה ==
סידורצ'וק החל את קריירת הכדורגל שלו במועדון הכדורגל מטאלורג זפוריז'יה. הוא גדל במחלקת הנוער שלו, בה שיחק החל מ 2004. ב-2009 קודם לקבוצה הבוגרת, וערך את הופעת הליגה הראשונה שלו ב־23 באוגוסט באותה שנה, כמחליף במחצית השנייה, במשחק מול מטאלורג דונצק. בשנת 2012 חתם על חוזה של 5 שנים עם קבוצת דינמו קייב. ב־11 באוגוסט 2013 הבקיע את שערו הראשון במדי המועדון, במשחק ליגה נגד צ'רנומורץ אודסה. ב־29 בספטמבר 2015 ערך את הופעתו הראשונה בליגת האלופות, במשחק חוץ מול מכבי תל אביב, שנגמר בניצחון 2-0 לדינמו. 

==נבחרת==
בשנת 2008 זומן סידורצ'וק לנבחרת הנוער של אוקראינה, שיחק במדיה 18 משחקים והבקיע 2 שערים.

בנבחרת הלאומית של אוקראינה משחק סידורצ'וק מאז אוקטובר 2014. משחקו הראשון במדי הנבחרת היה משחק מול במסגרת מוקדמות יורו 2016, הוא נכנס כשחקן מחליף בדקה 64 והבקיע שער בתוספת הזמן (דקה 93). סידורצ'וק היה בסגל נבחרת אוקראינה ליורו 2016 והשתתף בשניים מתוך שלושת משחקי הנבחרת בתחרות.

נכלל בסגל נבחרת אוקראינה לטורניר יורו 2024.

==תארים==
* אליפות אוקראינה : 2014/2015 ,2015/2016, 2020/2021
* הגביע האוקראיני: 2013/2014, 2014/2015, 2019/2020, 2020/2021

==קישורים חיצוניים==

== הערות שוליים ==

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:כדורגלני דינמו קייב
קטגוריה:כדורגלני מטאלורג זפוריז'יה
קטגוריה:כדורגלני נבחרת אוקראינה
קטגוריה:זפוריז'יה: כדורגלנים
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני יורו 2024
קטגוריה:אוקראינים שנולדו ב-1991
עונת 1922/1923 בליגה האיטלקית הראשונה

עונת 1922/1923 בליגה האיטלקית הראשונה הייתה העונה ה-23 של התחרות שאורגנה על ידי התאחדות הכדורגל האיטלקית. המשחקים החלו ב-8 באוקטובר 1922 והסתיימו ב-15 ביולי 1923. לאחר פיצול שהיה בעונה הקודמת, הקבוצות החזקות חזרו להתאחדות תוך מילוי דרישתם לצמצום הליגה.

בתחרות השתתפו 56 קבוצות. עבור הניצחון הוענקו שתי נקודות ונקודה עבור תוצאת תיקו.

גנואה זכתה באליפות בפעם השמינית בתולדות המועדון.
 
לראשונה הוסדר המעבר בין הליגה הראשונה והשנייה. בסיום העונה 12 קבוצות מאזור הצפון וקבוצה מאזור הדרום ירדו לליגה השנייה. במקומן 4 קבוצות מאזור הדרום עלו לליגה הראשונה.

==מהלך התחרות==
===צפון איטליה===

בתחרות השתתפו 36 קבוצות.

הקבוצות אורגנו ב-3 בתים, 12 קבוצות בכל בית. המשחקים נערכו בשיטת משחק בית ומשחק חוץ. מנצחי הבתים נפגשו במפגש כפול לקביעת הקבוצה שתעלה לגמר ארצי.

{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
!הערות
|- bgcolor=#90EE90
|1 || גנואה 
|| 4 || 3 || 1 || 0 || 8 || 2 || 6 || 7 || העפלה לגמר ארצי
|-
|2 || פרו ורצ'לי 
|| 4 || 1 || 1 || 2 || 5 || 5 || 0 || 3 || rowspan="2"|
|-
|3 || פדובה 
|| 4 || 1 || 0 || 3 || 4 || 10 || 6− || 2
|}

===דרום איטליה===
בתחרות השתתפו 20 קבוצות.

* לאציו - התחרות התקיימה בהשתתפות 6 קבוצות בשיטת משחק בית ומשחק חוץ. אלבה רומא ולאציו עלו לשלב השני.
* מארקה - אנקונטיאנה הייתה הקבוצה היחידה והיא עלתה לשלב השני. 
* סיציליה - התחרות התקיימה בהשתתפות 3 קבוצות בשיטת משחק בית ומשחק חוץ. ליברטס פלרמו עלתה לשלב השני.
* קמפניה - התחרות התקיימה בהשתתפות 5 קבוצות. סבויה ונאפולי עלו לשלב השני.
* פוליה - התחרות התקיימה בהשתתפות 5 קבוצות. טרנטו ובארי עלו לשלב השני. 

בסיום השלב השני הקבוצות אורגנו ב-2 בתים ומנצחי הבתים נפגשו בגמר אזורי. בשלב זה לאציו ניצחה את סבויה 3−3 ו-4−1 ועלתה לגמר ארצי.

===משחקי הגמר===
המשחקי נערכו ב-11 ביוני וב-18 ביוני, גנואה ניצחה את לאציו 2−0 ו-4−1 וזכתה באליפות.

==קישורים חיצוניים==
* [http://www.rsssf.com/tablesi/italhist98-25.html#23 נתונים מאתר rsssf]

איטליה
איטליה
קטגוריה:עונות בסרייה א'
דייוויד אנקראם

דייוויד צ'רלטון אנקראם (באנגלית: David Chalton Ancrum; נולד ב-9 ביוני 1958) הוא כדורסלן עבר אמריקאי. גובהו 1.93 מטר, שיחק בעמדת הקלע.

==ביוגרפיה==
דייוויד אנקראם נולד בעיר ניו יורק. הוא שיחק ביוטיקה קולג' שבניו יורק, בין השנים 1978 - 1980. קלע בממוצע 23.1 נקודות למשחק, וניצב במקום השביעי בטבלת קלעי הנקודות של הקולג' בכל הזמנים, עם 1,084 נקודות בשתי העונות. ב-2010 הוכנס להיכל התהילה של הקולג'.

לאחר שסיים את הקולג' הוא החל לשחק בליגת ה-CBA שבארצות הברית. שיחק בפנמה ולאחר מכן חתם בהירקליס סלוניקי היוונית. בעונתו הראשונה בקבוצה שיחק בגביע אירופה בלבד, כיוון שבאותה תוקפה לא הותר לשתף זרים בליגה היוונית. משנת 1988 הותר לזרים לשחק בליגה היוונית. משנה זו עד ל-1992 הוא קלע בממוצע 33.7 נקודות למשחק וקטף בממוצע 4.5 כדורים חוזרים למשחק. הוא הוביל את הירקליס לצמרת הליגה היוונית.

בחודש אוקטובר 1992 מעט אחרי פתיחת העונה, הגיע אנקראם למכבי תל אביב יחד עם וינפרד קינג, לאחר שצמד הזרים דיירון ניקס, שהובא בתחילת העונה וחוזה וארגס, שהגיע בעונה הקודמת, הוחלף על ידי המאמן יעקב אדלר שלא היה מרוצה מיכולתם. במהלך העונה קלע 330 נקודות כולל שלשת ניצחון נגד בני הרצליה, אך הועלו נגדו תלונות על משחק אנוכי משום שאינו מוסר ובפרט נראה שהחיבור בינו לבין דורון ג'מצ'י, כוכב הקבוצה לא עלה יפה. בתום העונה בה שיחק במכבי תל אביב, איבדה הקבוצה את כתר האליפות להפועל גליל עליון, לאחר רצף אליפויות של 23 שנים.

לאחר אובדן האליפות עבר להפועל עפולה. בעונת 1993/94 היה למלך הסלים בליגה הלאומית, עם 32.2 נקודות בממוצע למשחק. במשחק נגד הפועל נהריה קלע 53 נקודות לאחר הארכה, אך הקבוצה ירדה ליגה בתום העונה. בעונת 1994/95 עבר להפועל חיפה ושיחק בה שלוש עונות במהלכן מונה גם כמאמן הקבוצה. בשנת 1997 פרש ממשחק.

לאחר פרישתו החל לאמן קבוצות כדורסל תיכונים בארצות הברית. מתגורר בסקרמנטו.

==קישורים חיצוניים==
* 
* 

==הערות שוליים==

קטגוריה:ניו יורק: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטאות ומכללות בארצות הברית
קטגוריה:כדורסלני הירקליס סלוניקי
קטגוריה:כדורסלני מכבי תל אביב
קטגוריה:מלך הסלים של ליגת העל בכדורסל
קטגוריה:כדורסלני הפועל עפולה
קטגוריה:כדורסלני הפועל חיפה
קטגוריה:מאמני כדורסל אמריקאים
קטגוריה:מדינת ניו יורק: כדורסלנים
קטגוריה:אמריקאים שנולדו ב-1958
טונה (סוג)

מינים שונים בסוג
טונה (שם מדעי: Thunnus) הוא סוג של דגים טורפים ממשפחת הקולייסיים הנפוצים ברחבי כל האוקיינוסים. אלו המינים המוכרים ביותר בשבט הטונות.

== מאפיינים ==
הטונות הם דגים גדולים ומהירים והם בעלי דם חם בניגוד לרוב הדגים, מה שמאפשר להם לשהות באוקיינוסים ממוזגים וקרים או לצלול לתהומות האוקיינוס. יש להם סנפירים גדולים וזנב רחב העוזר לשעוט קדימה במהירות. הראש בעל צורה עגולה והעיניים יכולות לנוע לאחור בעת הצורך. הם יכולים לזנק המים ולקפץ מעלה. צבעם כסוף עד כחלחל וכמה מינים אפורים או צהובים.

הטונה הגדולה ביותר היא טונה כחולת סנפיר אטלנטית (Thunnus thynnus) שאורכה המרבי מגיע ל-3.7 מטר ומשקלה המרבי הוא 670 ק"ג.

הם חיים בלהקות בכל האוקיינוסים וצדים דגים קטנים יותר, בייחוד דגים מתקהלים כמו סרדינים ואנשובי.

הטונות הם דגי מאכל מבוקשים ברחבי העולם ובכל שנה ניצודים מאות טונות מכל המינים למאכל. עקב כך מינים רבים נעשו נדירים ובסכנת הכחדה ממשית. כיום רוב המינים נחשבים למוגנים.

==מיון==
*סוג טונה (Thunnus)
**תת-סוג Thunnus
***מין טונה ארוכת-סנפיר (Thunnus alalunga)
***מין טונה כחולת-סנפיר דרומית (Thunnus maccoyii)
***מין טונה עיננית (Thunnus obesus)
***מין טונה כחולת-סנפיר פסיפית (Thunnus orientalis)
***מין טונה כחולת-סנפיר אטלנטית (Thunnus thynnus)
**תת-סוג Neothunnus
***מין טונה זהובה (Thunnus albacares)
***מין טונה אטלנטית (Thunnus atlanticus)
***מין טונה הדית (Thunnus tonggol)

==ראו גם==
*טונה כחולת סנפיר

==קישורים חיצוניים==

* 

קטגוריה:קולייסיים
נערת הטניס

נערת הטניס הוא פוסטר בריטי אשר הפך לאייקון פופ. הוא מראה אישה צעירה במבט מאחור הולכת לכיוון הרשת של מגרש טניס עם מחבט טניס ביד ימין שלה, וידה השמאלית מושטת לאחור ומרימה את שמלת הטניס הקצרה שלה, וחושפת את עכוזה.

== יצירה ==
התמונה צולמה על ידי מרטין אליוט בספטמבר 1976 ומציגה את פיונה באטלר בת ה-18, (כיום ווקר), חברתו באותו זמן. התמונה צולמה במגרשי הטניס של אוניברסיטת בירמינגהם באדגבסטון, אנגליה. השמלה נוצרה בעבודת יד על ידי ידידה של באטלר, קרול נוטס, מתבנית פשוטה עם תוספת תחרה. נוטס גם סיפקה את מחבט הטניס, עם כל הפריטים בהשאלה שהוחזרו לאחר מכן על ידי בטלר לנוטס לאחר הצילומים, בתוספת קופסה של שוקולדים. בטלר שאלה את נעלי הספורט מאביה, בעוד שכדורי הטניס היו בשימוש ככלי משחק על ידי הכלב של משפחתה.

== פרודיה ==
במהלך השנים נוצרו לתמונה מספר פרודיות על ידי אנשים שונים, בהם כוכב הטניס לשעבר פט קאש, הקומיקאי אלן קאר והזמרת קיילי מינוג, עם השחקן קית' למון שצירף את הפרודיה ללוח השנה לשנת 2012 שלו.

התמונה היוותה מקור לחיקוי בפרסומת למשחק וידאו של טניס בשם "גביע דייוויס העולמי" עבור סגה מגה דרייב.

בתור הבטחת בחירות לבחירות הבלגיות של 2012, בת 22 בלגית מ-Sint-Truiden הבטיחה לפרסם תמונת עירום לצילומים אם תקבל 1,000 קולות. היא פרסמה תמונה שלה בתנוחת נערת הטניס לפני הבחירות.

ב-2009 הופיעה פרודיה לתמונה בסצנת היציאה של פרק 12 בסדרה השישית של "חסרי בושה" כאשר ליליאן טיילר, דמות בגילומה של אליס בארי, קמה והולכת לכיוון הדלת, לאחר שזכתה במשחק טניס מחשב.

==הערות שוליים==

קטגוריה:יצירות משנת 1976
קטגוריה:כרזות
קטגוריה:צילום עירום
קטגוריה:תצלומי נשים
קטגוריה:אוניברסיטת ברמינגהאם
חכאי גמלוני

חכאי גמלוני (שם מדעי: Lophius piscatorius) הוא מין של דג מצולות מסדרת החכאים. דג זה מצוי באוקיינוס האטלנטי ובימים סביבו - ים ברנץ, מצר גיברלטר, הים התיכון והים השחור. בים האירי דג זה נחשב לדג מאכל מסחרי חשוב.

אורכו של החכאי עד 2 מ' ומשקלו יכול להגיע ל-50 ק"ג. הנקבות גדולות מהזכרים. הוא בעל ראש שטוח עם לסתות ענקיות בעלות שיניים חדות והלסת הגדולה יכולה להיפער במהירות ולשאוב כל יצור העובר בקרבתה. הסנפירים שטוחים והחכאי מצוי בשכיבה על קרקעית הים ושוחה לעיתים רחוקות. הסנפירים השטוחים עוזרים לחכאי לנוע על פני החול והוא בעל בליטות הנראות כמו אצות להסוואה בעודו שקוע בחול. מעל פיו ישנה קרן המכילה תא מאיר. לחכאי אין כלל קשקשים.

החכאי שוכן בתהומות האוקיינוס בעומק 20-1,000 מ' מתחת פני הים. הוא טורף מארב מתמחה המשתמש ב"חכה" שמעל ראשו כדי למשוך טרף המחפש את האור. החכאי יכול לטרוף כמעט כל דג הקרוב אליו במשקלו ולאחר מכן לצום במשך חודשים.
==קישורים חיצוניים==

==הערות שוליים==

קטגוריה:חכאים
קטגוריה:טקסונים שתוארו בידי קארולוס ליניאוס
קטגוריה:מגה-פאונה של האוקיינוס האטלנטי
קטגוריה:בעלי חיים שתוארו ב-1758
דגי שמש

דְּגֵי-שֶׁמֶשׁ (שם מדעי: Molidae) היא משפחת דגי גרם מסדרת הנפוחיתאים המהווים את הגדולים שבמחלקת מקריני סנפיר.

== מאפיינים ==
הגדול בבני המשפחה הוא דג שמש מגובשש, השוקל 2 טון ואורכו 4.6 מטר. שאר המינים מעט יותר קטנים אבל דומים בצורתם – גוף עגלגל ושטוח ביותר, 2 סנפירים עצומים בקצוות הגוף במקום זנב ופה זעיר ביחס לגוף. דגי השמש קרויים כך עקב צורתם הדומה לשמש זורחת. הם נעים מעט מאוד ויכולים לצלול לעומק רב בחיפוש אחר מזון. הם מתנקים במשטחי ניקוי על ידי דגים נקאים שונים או עופות ים כמו שחפים.

הם ניזונים בעיקר ממדוזות או מסלפות, אך גם מדגים קטנים וסרטנים קטנים.

==מיון==
*משפחה דגי שמש (Molidae)
**סוג אוסטרומולה (Austromola) – נכחד
**סוג Eomola – נכחד
**סוג ומין יחיד דג שמש חד-זנב (Masturus lanceolatus)
**סוג דג שמש (Mola)
**סוג ומין יחיד דג שמש דק (Ranzania laevis)

== קישורים חיצוניים ==

==הערות שוליים==

*
קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
Kh-15

"רדוגה" Kh-15

רדוגה Kh-15 (ברוסית X-15 ולפי קוד דיווח נאט"ו "AS-16 "Kickbak) הוא טיל אוויר-קרקע שפותח עבור המטוס טופולב Tu-22M ולמפציצים אחרים של הצבא הסובייטי. במקור, הטיל תוכנן לשאת ראשי קרב גרעיניים בתור מענה לטיל האמריקאי AGM-69 SRAM. בנוסף, פותחו גרסאות נוספות לנשיאת ראש נפץ קונבנציונליים. הטיל נכנס לשירות מבצעי בשנת 1980.

==פיתוח==
בשנת 1967, משרד התכנון רדוגה החל לפתח את הטיל Kh-2000 בתור תחליף לטיל Kh-22 ("קיטשן", קוד נאט"ו AS-14), טיל כבד נגד ספינות. פיתוח הטיל Kh-15 החל בתחילת שנות השבעים. התחכום שבעיצובו הקנה לו יכולות נוספות, וכתוצאה החלו לפתח גם גרסה לטיל המסוגלת לשאת ראש נפץ גרעיני. פיתוח שדרוג נוסף של הטיל בוטל בשנת 1991 עם התפרקות ברית המועצות, אך לפי דיווחים משנת 1998 פותחה גרסה משודרגת של הטיל עבור מטוס הקרב הרב-משימתי סוחוי Su-35.

==עיצוב==
הטיל Kh-15 מורם לגובה של כ-40,000 מטרים וממנו מוטל לעבר המטרה. בנפילתו הוא מאיץ עד למהירות של 5 מאך, עובדה זו הופכת אותו לטיל המהיר ביותר שמשוגר ממטוסים.

==היסטוריה מבצעית==
הטיל נכנס לשירות בשנת 1980. ניתן להתקינו על גבי מטוסים מהדגם סוחוי Su-33, Su-34, טופולב Tu-95, טופולב Tu-22M3 וטופולב Tu-160.

==גרסאות==
* (Kh-15 (RKV-15 - גרסת הטיל המקורית בעל ראש קרב גרעיני ומערכת ניווט אינרציאלית.
* Kh-15P - בעל מערכת נעילה פסיבית, משמש כטיל נגד קרינה
* Kh-15S - בעל מכ"ם אקטיבי, משמש כטיל נגד ספינות

==מפעילים==
בהווה: חיל האוויר הרוסי.
בעבר: חיל האוויר הסובייטי ונגזרותיו.

==קישורים חיצוניים==

קטגוריה:טילים נגד קרינה
קטגוריה:טילי אוויר-קרקע רוסיים וסובייטיים
הרג השבויים והאזרחים המצרים בקרב המיתלה

הרג השבויים והאזרחים המצרים בקרב המיתלה כולל שני מקרים שבהם הרגו חיילים ישראליים מחטיבת הצנחנים שבויים ואזרחים מצריים בקרב המיתלה במלחמת סיני בשנת 1956. 

האחד, בדרך למעבר המיתלה, כעשרה שבויים שנתפסו. השני, בצומת פרקר, כ-30–40 פועלי כביש שעבדו במקום. 

איש לא הועמד לדין על מעשי הטבח. ישנה מחלוקת בנוגע לידיעת מפקד הגדוד, רפאל איתן, ומפקד החטיבה אריאל שרון, על המעשים. 

בשנת 1995 פורסם במקומון ירושלים ראיון ובו הודה אריה בירו, אז מפקד פלוגה בגדוד 890, שהרג כמה עשרות שבויים מצריים שנתפסו במעבר המיתלה, ובהם כאלה שהיו כפותים. הוא טען שהיה בזה צורך מבצעי, מפני שלא היו מספיק חיילים שיכלו לשמור על השבויים. הראיון זכה לתהודה ובעקבותיו התוודו חיילים נוספים על מעשי טבח שביצעו. 

בעקבות הגילוי החליט ראש הממשלה, שמעון פרס, על הקמת ועדה לבדיקת הנושא. הוועדה גילתה מקרה אחד בו חיילים ישראלים היו מעורבים בהריגת שבויים מצרים, לעומת שורת מקרים בהם הרגו חיילים מצרים שבויים ישראלים.

בעקבות הפרסום מצרים דרשה מספר פעמים את העמדתו לדין של בירו או את הסגרתו למצרים.

==הערות שוליים==

קטגוריה:מעשי טבח
קטגוריה:1956 בישראל
קטגוריה:1956 במצרים
קטגוריה:סיני: היסטוריה
קטגוריה:מלחמת סיני
קטגוריה:מעשי טבח בערבים
קטגוריה:הרג אזרחים בידי צה"ל
קטגוריה:הרג חטופים, שבויים, ובני ערובה
מחזור שירים

מחזור שירים או מחזור שירה הוא צורה ספרותית נפוצה בשירה, שבה מספר שירים עצמאיים המקובצים יחד לכדי יחידה אחדותית העולה על סך מרכיביה. לשיר הבודד יש אפוא גם תפקיד בהקשר הרחב יותר של המחזור, והקשר זה, בתורו, עשוי לגלות משמעויות חדשות או היבטים פרשניים נוספים לשיר העצמאי. ההבחנה בין מחזורי שירים לבין פואמות – כלומר יצירות ארוכות ביחס לשיר הלירי הממוצע, "שהכוח המסביר והמארגן שבהנחתן אחדותן עדיף על כוח חלקיהן הנפרדים" – אינה חד-משמעית: "היא תלויה ברמת הארגון ובמספר זיקות הגומלין שבין החלקים השונים. המבנה המהודק יותר, התולה את קליטת השיר הבודד בהכרת המכלול והופכו לחיוני יותר בתהליך ההבנה, מקרב את היצירה אל תחום הפואמה".

==דוגמאות למחזורי שירים==
===דוגמאות מהשירה העברית===
* "יתמות" לחיים נחמן ביאליק
* אהבתה של תרזה די מון ללאה גולדברג
* "קינות על המתים במלחמה" ליהודה עמיחי
* "קרון חתום" לדן פגיס (ובו שירו המפורסם "כתוב בעיפרון בקרון החתום")

===דוגמאות מהשירה הכללית===
* "אלגיות רומיות" ליוהאן וולפגנג פון גתה
* "פרחי הרע" לשארל בודלר

==הערות שוליים==

קטגוריה:סוגות שיריות
__NOTOC__
אולימפיק דונצק

סמל הקבוצה הישן.
מועדון הכדורגל "אולימפיק" דונצק (באוקראינית: Футбольний клуб «Олімпік» Донецьк ) הוא מועדון כדורגל מקצועני אוקראיני, שבסיסו בעיר דונצק שבאוקראינה המתמודד בליגת העל האוקראינית בכדורגל. 

המועדון מארח את משחקי הבית באצטדיון אצטדיון דינמו על שם ולרי לובנובסקי בקייב, עקב משבר אוקראינה ומלחמת האזרחים באוקראינה המונעת את קיום משחקי הבית באצטדיון הבייתי המקורי במתחם הספורט האולימפי המשולב, שבדונצק.
==היסטוריה== 
המועדון נוסד ב-15 ביוני 2001 ובין השנים 2001 ל-2004 שיחק בליגה הרביעית ברמתה באוקראינה; מ-2004/2005 עד 2010/2011 שיחקה בליגה השלישית; מ-2011/2012 עד 2013/2014 שיחקה בליגת המשנה האוקראינית בכדורגל והחל מעונת 2014/2015 מתמודד בליגת העל האוקראינית.

הישג שיא בתולדותיה היה מקום רביעי בסיום עונת 2016/2017. הישג זה איפשר למועדון לראשונה להשתתף במפעלים האירופיים והוא התמודד בסיבוב המוקדמות השלישי של הליגה האירופית בעונת 2017/2018 כשאירח בקייב את פאוק סלוניקי למשחק ב-27 ביולי 2017 שהסתיים בשוויון 1:1. משחק הגומלין שנערך ביוון הסתיים בהפסד 2:0 והקבוצה לא הצליחה להעפיל לשלב הבא. 

לקבוצה ישנה יריבות עם הקבוצה הבכירה של דונצק: שחטאר דונצק.

==הישגים לפי עונה==

{| class="wikitable"
|-
! עונה !! ליגה !! מיקום !! גביע !! מפעלים אירופיים !! הערות
|-
| 2004/05 || הליגה השנייה || 11 || לא התמודדה ||align=center rowspan=13|לא נטלה חלק ||
|-
| 2005/06 || הליגה השנייה || 5 || 32 האחרונות || 
|-
| 2006/07 || הליגה השנייה || 10 || 16 אחרונות || 
|-
| 2007/08 || הליגה השנייה || 5 || 16 אחרונות ||
|-
| 2008/09 || הליגה השנייה || 7 || מוקדמות גביע || 
|-
| 2009/10 || הליגה השנייה || 5 || מוקדמות גביע || 
|-
| 2010/11 || הליגה השנייה || bgcolor=gold|1 || מוקדמות גביע ||align=center bgcolor=green|
|-
| 2011/12 || הליגה הראשונה || 12 || מוקדמות גביע || 
|-
| 2012/13 || הליגה הראשונה || 11 || מוקדמות גביע || 
|-
| 2013/14 || הליגה הראשונה || bgcolor=gold|1 || מוקדמות גביע ||align=center bgcolor=green|
|-
| 2014/15 || פרמייר ליגה || 8 || bgcolor=#A67D3D|חצי גמר || 
|-
| 2015/16 || פרמייר ליגה || 9 || שמינית גמר || 
|-
|2016/17 || פרמייר ליגה || 4 || 16 אחרונות || 
|-
|2017/18 || פרמייר ליגה || 9 || rowspan="3" align="center" |שמינית גמר || הליגה האירופית: סיבוב המוקדמות השלישי ||
|-
|2018/19 || פרמייר ליגה || 9 || align=center rowspan=2|לא נטלה חלק ||
|-
|2019/20 || פרמייר ליגה|| 9||
|-
|2020/21
|פרמייר ליגה
|
|
|
|
|-
|}

==אולימפיק במפעלים האירופיים==
{| class="wikitable"
!עונה
!טורניר
!שלב
!יריבה
!משחק בית
!משחק חוץ
|-
|2017/18
|הליגה האירופית
|סיבוב המוקדמות השלישי
| פאוק סלוניקי
| bgcolor="#ffffdd"|<center>1:1
| bgcolor="#ffdddd"|<center>2:0
|}

==אצטדיון הקבוצה==
הכניסה לאצטדיון.
עד 2014 הקבוצה אירחה את משחקיה באצטדיון אולימפיק דונצק המכונה מתחם הספורט האולימפי המשולב. האצטדיון מכיל 4,500 מושבים ומאז פרוץ משבר אוקראינה מצוי בתפעול השלטונות הבדלניים של הרפובליקה העממית של דונצק. תשתית המתחם כוללת מגרש כדורגל בגודל 105х68, שלושה מגרשי אימונים קטנים ושני מגרשים למשחקי קטרגל.

מאז 2014 הקבוצה מארחת באצטדיון דינמו שבקייב, המכיל למעלה מ-16,000 מושבים.

==קישורים חיצוניים==

* 

*
קטגוריה:דונצק: מועדוני ספורט
קטגוריה:קבוצות כדורגל שהוקמו ב-2001
קטגוריה:קבוצות כדורגל ששיחקו בליגה הבכירה באוקראינה
Get It Started

Get It Started (בעברית: קבל את זה מתחיל) הוא שיר של הזמר הקובני פיטבול בשיתוף הזמרת הקולומביאנית שאקירה מתוך גרסת הדלוקס מאלבום האולפן השביעי שלו "Global Warming". השיר יצא לאור ב-25 ביוני 2012, אך לא יצא כסינגל רשמי כיוון שהשיר יצא מתוך גרסת דלוקס של אלבום שכבר הביא עמו חמישה סינגלים. בעולם השיר לא זכה להצלחה גדולה כמו לשאר שיתופי הפעולה של הזמר והזמרת. במצעדים השיר הגיע למקומות בסיסיים ולא הגיעו לצמרות מצעדים רבים, אך בכל זאת הצליח להיכנס למצעדים רבים ביניהם גם למקום ה-89 במצעד האמריקאי. מבחינת מכירות השיר לא הצליח להשיג את הצלחת השירים הקודמים של שני הזמרים כאשר הצליח למכור בקנדה 40,000 עותקים ובמקסיקו 30,000 עותקים, והפך להיות לאחד מהשירים הפחות מוצלחים בקריירות של שני הזמרים. השיר נכתב על ידי פיטבול, שאקירה, דארל באבס, אוראלס וארגאס ורבים אחרים, והופק על ידי סידני סאמסון, מארק קינצ'ן ורבים אחרים.

== וידאו קליפ ==
הווידאו קליפ של השיר צולם בבית מלון עצום, בעוד בתחילת הקליפ ניתן לראות את פיטבול כאשר הוא עומד מול מרפסת מרווחת וגדולה. בין לבין בקליפ ניתן לראות את שאקירה כשהיא נראית במקומות שונים ובסצנות שונות. רבים הגדירו את הקליפ כקליפ "מושקע", אך הוא לא צבר כמות צפיות נכבדת כמו כל שאר השירים של שני הזמרים, בכלל השיר לא זכה להצלחה כמו שאר שיתופי הפעולה שלהם. הווידאו קליפ והשיתוף פעולה הוא הראשון בין שאקירה ופיטבול. נכון למאי 2017, הווידאו קליפ צבר קרוב ל-100 מיליון צפיות, והוא אחד מהנצפים ביותר של הזמר, וה-31 הנצפה ביותר של הזמרת.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!מקסיקו (AMPROFON)
|זהב
|30,000
|-
!קנדה (Music Canada)
|זהב
|40,000
|-
! colspan="3" |סטרימינג
|-
!דנמרק (IFPI Denmark)
|זהב
|45,000
|-
! colspan="3" |סיכום
|-
!בכל העולם
|
|540,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
! rowspan="2" |ארצות הברית
|10 ביולי 2012
|רדיו קצבי
| rowspan="4" |תקליטי RCA • מר. 305 • פולו גראונדס
|
|-
|17 ביולי 2012
|רדיו 40 שירי המיינסטרים
|
|-
!בריטניה
|17 בספטמבר 2012
|הורדה דיגיטלית
|
|-
!גרמניה
|28 בנובמבר 2012
|תקליטור
|
|-
!ארצות הברית
|25 בנובמבר 2012
|הורדה דיגיטלית
|תקליטי RCA • סוני מיוזיק
|
|}

== קישורים חיצוניים ==

==הערות שוליים==

קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שהופקו על ידי רדוואן
קטגוריה:סינגלים בהוצאת RCA רקורדס
ריינהולד האנינג

רַיינהולד הָאנינג (בגרמנית: Reinhold Hanning; 28 בדצמבר 1921 – 30 במאי 2017) היה איש אס-אס ששירת במחנה ההשמדה אושוויץ במשך שנתיים, לאחר שהתנדב לוואפן אס אס בגיל 18 בעידוד אמו החורגת. האנינג היה אחד מאנשי האס אס הראשונים בהם נתקלו היהודים שהובלו למחנה בטרנספורט, הוא ליווה רבים מהם אל מותם בתאי הגזים.

==ביוגרפיה==
אושוויץ II בירקאנו: אנשי אס אס ניצבים בפני טרנספורט חדש של יהודים
האנינג גדל והתחנך בליפה. בגיל 14 הצטרף לתנועת הנוער ההיטלראי. חמש שנים לאחר מכן הצטרף לשורות הוואפן אס אס. עם פרוץ מלחמת העולם השנייה שירת בדיוויזיית אס אס "דאס רייך". ב-25 ביולי 1940 הצטרף ליחידות גולגולת המת ובינואר 1942 נשלח לשרת במחנה אושוויץ. הוא לחם במספר קרבות בטרם נפגע מרסיסי רימון בראשו וברגלו בקרב על קייב שנערך בשנת 1941. בעקבות פציעה זו מפקדו הישיר קבע שאינו כשיר עוד לשרת בשדה הקרב והורה לשבצו במחנה אושוויץ. בספטמבר 1943 קיבל דרגת אונטרשארפירהר באושוויץ II בירקנאו. ביוני 1944 נשלח למחנה זקסנהאוזן.

בחודש מאי 1945 נהפך לאסיר מלחמה, הוא שוחרר ב-20 במאי 1948. למשך זמן קצר שימש כטבח עבור הכוחות הבריטים בליפה, ולאחר מכן עבד כנהג תובלה של מוצרי חלב וכאיש מכירות. בשנת 1964 פתח עסקים משלו ופרש בשנת 1984. הוא מת במאי 2017 בעיר לאגה, מחוז נורדריין-וסטפאליה.

==העמדה לדין==
ההאנינג נחקר בשנת 2013 על פשעיו בתקופת השואה יחד עם כ-30 שומרים נוספים ששירתו באושוויץ. החוקים בגרמניה שונו ואפשרו את חקירתם והעמדתם לדין, אך עד לשנת 2009, היה על התובעים להוכיח שפושע נאצי היה אחראי ישירות להרג של אנשים על מנת לזכות בהרשעה. במשפטו של ג'ון דמיאניוק למשל, הוא נמצא אשם אף על פי שלא הרג במו ידיו את הקורבנות והורשע בסעיפי סיוע לרצח.

בשנת 2016 הורשע האנינג באשמת סיוע לרצח של 170,000 קורבנות ונידון לחמש שנות מאסר (תומאס ולטר היה התובע). מספר ניצולי שואה העידו נגדו במשפט. האנינג התנצל על כך שלא סייע לקורבנות ואמר: "אני מתבייש שראיתי את חוסר הצדק ושלא עשיתי דבר נגדו, וכן אני מתנצל על פעולותי", אך הכחיש את הטענות שהופנו כלפיו במשפט. בעקבות פרסומים של אורסולה הפרבק במהלך המשפט היא הואשמה בהכחשת שואה ונשפטה ל-5 שנות מאסר..

==קישורים חיצוניים==
* 
* 
* 

==הערות שוליים==

קטגוריה:סגל מחנות אושוויץ
קטגוריה:פושעי מלחמה נאצים
קטגוריה:בוגרי הנוער ההיטלראי
קטגוריה:גרמנים שנולדו ב-1921
קטגוריה:גרמנים שנפטרו ב-2017
מפל שבע האחיות

מפל שבע האחיות (נורווגית: De Syv Søstrene או Dei Sju Systrene, הידוע גם בשם Knivsflåfossen) הוא המפל ה-39 בגובהו בנורווגיה. המפל מורכב משבעה אשדים מקבילים, כשלגבוה מבין השבעה נפילה חופשית של 250 מטרים.

המפל ממוקם לאורך ייראנגרפיורד בסטראנדה שבמחוז מור או רומזדל, נורווגיה. המפל ממוקם דרומית לחוות קניספלה ההיסטורית, מעבר לפיורד מחוות סקגפלה. המפל נמצא כ-6.5 ק"מ מערבית מכפר גירנג'ר. הוא מהווה חלק מאתר המורשת העולמית של גירנג'ר.
זרם חלש במפלי שבע האחיות בספטמבר.

== שם ==
"שבע האחיות" (מנורווגית: De Syv Søstrene או Dei Sju Systrene) ממוקם בצד הצפוני של ייראנגרפיורד. בדיוק מעברו השני של הפיורד ישנו מפל מים יחיד שנקרא "המחזר" (נורווגית: Friaren). האגדה על שבע אחיות מספרת שהן רקדו בשובבות במורד ההר, כשבצד השני של הפיורד, המחזר מפלרטט איתם בשובבות מרחוק.

== קישורים חיצוניים ==

* [http://www.norway.org/News/archive/2005/unescofjord.htm מורשת אונסק"ו]
* [http://www.placeaholic.com/20-best-places-take-photos-norway-2569 מפלי שבע האחיות - מס' 1 בין המקומות הטובים ביותר לראות ולצלם בנורווגיה]

== הערות שוליים ==

שבע האחיות
קטגוריה:נורווגיה: גופי מים
דוכסות בוואריה-שטראובינג

דוכסות בוואריה-שטראובינג (בגרמנית: Herzogtum Bayern-Straubing), הייתה דוכסות שהתפצלה מדוכסות בוואריה, והתקיימה בין השנים 1353–1432.

==היסטוריה==
בשנת 1340 איחד לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם אשתו מרגרט השנייה, רוזנת אנו ברוזנויות אנו הולנד וזילנד. לאחר מותו בשנת 1347 שלטו בניו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין בניו, לבוואריה העליונה ובוואריה התחתונה. בשנת 1353 חולקה בוואריה התחתונה בחוזה רגנסבורג לדוכסות בוואריה-לנדסהוט שבה שלט שטפן השני, דוכס בוואריה, ולדוכסות בוואריה-שטראובינג שבה שלטו במשותף אלברכט הראשון, דוכס בוואריה ווילהלם הראשון, דוכס בוואריה.

אלברכט ווילהלם לא חילקו ביניהם את הנחלות, אלא וילהלם התמקד בנחלות אמם בארצות השפלה, בעוד אלברכט טיפח את השטחים בבוואריה התחתונה. בשנת 1356 מתה אמם מרגרט השנייה, רוזנת אנו, ובשנת 1357 חלה וילהלם במחלת נפש, ואלברכט השתלט גם על השטחים בארצות השפלה. בשנת 1389 הצטרף אלברכט השני, דוכס בוואריה לאביו אלברכט הראשון, ובעוד אביו משקיע את עיקר זמנו בארצות השפלה, אלברכט השני התעסק בעניינים בבוואריה, אולם הוא מת עוד קודם אביו בשנת 1397.

בשנת 1404 מת אלברכט הראשון, ובנו וילהלם השני, דוכס בוואריה עלה לשלטון במקומו. בשנת 1417 מת וילהלם השני, ולאחר מותו פרץ מאבק ירושה בין בתו יקובה, רוזנת אנו לאחיו יוהאן השלישי, דוכס בוואריה. בשנת 1425 נרצח יוהאן השלישי, ובשנת 1429 פסק זיגיסמונד, קיסר האימפריה הרומית הקדושה בבוררות פרשבורג על חלוקת הדוכסות בין הענפים האחרים של בוואריה, ואילו יקובה, רוזנת אנו קיבלה את הרוזנויות בארצות השפלה, אותם נאלצה למסור בשנת 1432 לפיליפ השלישי, דוכס בורגונדיה.

==דוכסי בוואריה-שטראובינג==
* וילהלם הראשון, דוכס בוואריה (1353–1388)
* אלברכט הראשון, דוכס בוואריה (1353–1404)
* אלברכט השני, דוכס בוואריה (1389–1397)
* וילהלם השני, דוכס בוואריה (1404–1417)
* יוהאן השלישי, דוכס בוואריה (1417–1425)
* יקובה, דוכסית בוואריה (1417–1432)

==קישורים חיצוניים==
* [https://portal.dnb.de/opac.htm?method=simpleSearch&query=4695865-4 בוואריה-שטראובינג-הולנד] בספרייה הלאומית הגרמנית
* [https://www.historisches-lexikon-bayerns.de/artikel/artikel_45585 בוואריה-שטראובינג-הולנד] במילון ההיסטורי של בוואריה

==הערות שוליים==

בוואריה-שטראובינג
בוואריה-שטראובינג
קטגוריה:בית ויטלסבאך
שכונת חבצלת

שכונת חבצלת היא שכונה בדרום רחובות שהוקמה בשנת 1939 כיישוב פועלים עצמאי וסופחה לעיר בשנת 1949. 
== היסטוריה ==
שכונת חבצלת הוקמה כשכונת פועלים על ידי ניר שיתופי על 60 דונם של הקרן הקיימת ממערב לכפר ביל"ו כ-3 קילומטר דרומית לרחובות, שנרכשו בתרומתה של ליידי חבצלת (לילי) פיצג'רלד מלונדון. אגודה שיתופית לייסוד השכונה הוקמה בשנת 1938. השכונה הוקמה בעזרת הלוואות מטעם קרן בילינסון ויועדה לפועלים חסרי אמצעים שנדרשו לשלם עבורם בתשלומים קטנים. הבתים נבנו על ידי המתיישבים עצמם בפיקוח סולל בונה. אבן פינה לשכונה הונח ביוני 1939 ו-48 בתי השכונה הושלמו בדצמבר 1939. כל בית כלל שני חדרים, מטבח ומרפסת ללא שירותים ושטח של דונם למשק עזר. 

בינואר 1949 החליטה מועצת עיריית רחובות על הכללת השכונה בעיר רחובות והמהלך אושר סופית על ידי משרד הפנים בספטמבר 1949. בתחילת 1950 הושלמו 150 בתים שנבנו בשכונה עבור עולים חדשים והחלו בבניית עוד 100 יחידות דיור. בשנת 1965 היו בשכונה כ-350 משפחות.

<gallery>
A JEWISH SETTLEMENT POLICEMAN OUTSIDE THE "HAVATZELET" POLICE STATION, NEAR REHOVOT. תחנת המשטרה של "חבצלת" ליד רחובות. בצילום, שוטר במשטרת היישוב היהD5-138.jpg|שוטר בתחנת המשטרה בחבצלת, 1942
חבצלת-ZKlugerPhotos-00132gj-0907170685122c08.jpg|תושבי חבצלת, 1940
חבצלת-ZKlugerPhotos-00132gj-0907170685122be3.jpg|ילדים בחבצלת, 1940
A FARMER'S WIFE FEEDING CHICKEN IN HER YARD AT KFAR HAVATZELET. מתיישבת מאכילה תרנגולות בכפר חבצלת.D840-082.jpg|גידול תרנגולות בחצר הבית, 1940
חבצלת-ZKlugerPhotos-00132gj-0907170685122c5a.jpg|ערוגות בחצר הבית, 1940
</gallery>

==קישורים חיצוניים==

==הערות שוליים==

קטגוריה:רחובות: שכונות
יום השוקולד העולמי

הכנת שוקולד
יום השוקולד העולמי, המכונה לעיתים יום השוקולד הבין-לאומי, הוא מועד המתרחש ברחבי העולם מדי שנה ב-7 ביולי. חגיגת יום זה כוללת צריכת שוקולד.

ב-7 ביולי 2016 צוינו 466 שנים להבאת השוקולד לאירופה.

כיוון שארצות הברית חוגגת את יום השוקולד הלאומי ב-13 בספטמבר, "יום גלידת-שוקולד" נחגג ב-7 ביולי.

ימים שונים נוספים המציינים מאכלים ספציפיים במוטיב שוקולד נחגגים ברחבי העולם במגוון תאריכים, כדוגמת "יום שוקולד החלב" ב-28 ביולי ו-"יום השוקולד הלבן" ב-22 בספטמבר.

הייחוס ל-7 ביולי כ-"יום השוקולד העולמי" צוין לראשונה בשנת 2009.

== קישורים חיצוניים ==

* 

== הערות שוליים ==

קטגוריה:אירועים בחודש יולי
קטגוריה:שוקולד
יום השוקולד הלאומי של ארצות הברית

יום השוקולד הלאומי של ארצות הברית הוא יום הנחגג בארצות הברית בכל שנה ב-13 בספטמבר. התאגדות יצרני הממתקים של ארצות הברית הצהירה כי ה-13 בספטמבר הוא התאריך הרשמי למאורע בארצות הברית. החגיגה כוללת צריכת שוקולד. היום מתרחש ביום ההולדת של נואל ווילר ומילטון ס. הרשי, ממתקן אמריקאי, נדבן, ומייסד חברת השוקולד הרשי ו"עיר החברה" של הרשי, פנסילבניה.

== ראו גם ==
* יום השוקולד העולמי

== הערות שוליים ==

קטגוריה:אירועים בחודש ספטמבר
קטגוריה:שוקולד
מגנטיזציה אורכית

מגנטיזציה אורכית (באנגלית: longitudinal magnetization) היא מרכיב המומנט המגנטי שנמצא בכיוון הכוח המגנטי החיצוני הפועל בעת סריקת MRI. בסריקת MRI מכניסים חפץ או גוף לתוך מנהרת המגנט, וחלק מהפרוטונים שלו ניצבים במקביל לשדה המגנטי החיצוני. פרוטונים אלו יוצרים את המגנטיזציה האורכית.

המגנטיזציה האורכית איננה ניתנת למדידה מאחר שהיא נמצאת בכיוון השדה המגנטי ולכן יש צורך להטות אותה על מנת להצליח למדוד אותה כהלכה. לשם כך מתבצעת מניפולציה בעזרת פולסי רדיו (גלי רדיו המשודרים למשך זמן קצר), אשר מטה את המגנטיזציה האורכית לכדי מגנטיזציה רוחבית ניתנת למדידה. קבוע אשר נקרא קבוע T1 (זמן השיקום האורכי) מודד את שיקומה של המגנטיזציה האורכית, זמן אשר שונה בין כל רקמה ורקמה, וכך נוצרת תמונה אשר בה ניתן להבדיל בין הרקמות באלמנט ה-T1 שלהן (תמונת T1).

==לקריאה נוספת==
* עופר בן חורין, "[http://mriguide.co.il/ MRI המדריך המלא - רפואה ופיזיקה נפגשות]", הוצאת אחווה, 2016

==קישורים חיצוניים==
* [http://mriportal.co.il/%D7%9E%D7%94%D7%99-%D7%9E%D7%92%D7%A0%D7%98%D7%99%D7%96%D7%A6%D7%99%D7%94-%D7%90%D7%95%D7%A8%D7%9B%D7%99%D7%AA/ על מגנטיזציה אורכית]- בפורטל ה-MRI הישראלי.
* [https://radiopaedia.org/articles/longitudinal-and-transverse-magnetisation מגנטיזציה אורכית ורוחבית באתר radeiopaedia.org]

קטגוריה:רפואה
קטגוריה:מגנטיות
זעמן גלאפגוס

זעמן גלאפגוס (שם מדעי: Pseudalsophis biserialis) הוא מין נחש ממשפחת הזעמניים האנדמי לאיי גלאפגוס. זהו אחד מתוך שלושת מיני הנחשים באיים אלו (לצד שניים מקרוביו לסוג: Pseudalsophis dorsalis ו-Pseudalsophis slevini).
== מאפיינים ==
נחשים אלה יכולים להגיע לאורך 1.2 מטרים, והם בעלי רצועות אפורות עם פסים אופקיים חומים, עיניים בולטות ולסת מוארכת מעט. הנחשים מתמקמים בקרבת חופים שונים וממתינים לטרף איטי. הטרף העיקרי שלהם הוא צעירים של איגואנת הים אותה הם צדים בלהקות החונקות את האיגואנות הצעירות עד למותם. כמו כן הם טורפים דגים, זוחלים קטנים, יונקים קטנים ואפרוחים. הוא יכול להאיץ ביותר לעבר טרפו.

נחש זה מצוי בסכנה עקב הבאת מינים פולשים לאי הפוגעים בביציו.

==תת-מינים==
* Pseudalsophis biserialis biserialis
* Pseudalsophis biserialis eibli

==קישורים חיצוניים==

* 

==הערות שוליים==

קטגוריה:דיפסדידיים
קטגוריה:איי גלאפגוס: בעלי חיים אנדמיים
קטגוריה:איי גלאפגוס: זוחלים
קטגוריה:בעלי חיים שתוארו ב-1860
אלברכט השני, דוכס בוואריה

אלברכט השני, דוכס בוואריה (בגרמנית: Albrecht II. von Bayern; 1368 - 21 בינואר 1397), היה דוכס בוואריה-שטראובינג בשותפות עם אביו אלברכט הראשון, דוכס בוואריה.

==ביוגרפיה==
אלברכט נולד בשנת 1368, לאלברכט הראשון, דוכס בוואריה ולמרגרטה מבריג, בתם של לודוויג הראשון, דוכס בריג ואגנס מזאגן.

בשנת 1340 איחד סבו לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם סבתו מרגרט השנייה, רוזנת אנו ברוזנויות אנו הולנד וזילנד. לאחר מות סבו בשנת 1347 שלטו אביו אלברכט הראשון, דוכס בוואריה ואחיו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין האחים, לבוואריה העליונה ובוואריה התחתונה. בשנת 1353 חולקה בוואריה התחתונה בחוזה רגנסבורג לדוכסות בוואריה-לנדסהוט שבה שלט שטפן השני, דוכס בוואריה, ולדוכסות בוואריה-שטראובינג שבה שלטו במשותף אלברכט הראשון ווילהלם הראשון, דוכס בוואריה.

אלברכט ווילהלם לא חילקו ביניהם את הנחלות, אלא וילהלם התמקד בנחלות אמם בארצות השפלה, בעוד אלברכט טיפח את השטחים בבוואריה התחתונה. בשנת 1356 מתה אמם מרגרט השנייה, רוזנת אנו, ובשנת 1357 חלה וילהלם במחלת נפש, ואלברכט השתלט גם על השטחים בארצות השפלה. בשנת 1389 הצטרף אלברכט השני לשלטון, ובעוד אביו אלברכט הראשון משקיע את עיקר זמנו בארצות השפלה, אלברכט השני התעסק בעניינים בבוואריה. אלברכט לא התערב בסכסוך של בני דודו שטפן השני, דוכס בוואריה, אולם תמך בהם במלחמתם נגד קונפדרציה של ערי שוואביה וארכיבישופות זלצבורג. בשנת 1396 ערך אלברכט מסע לארצות השפלה, וסייע לאביו במלחמתו נגד הפריזים, ולאחר המסע מת במפתיע בקלהיים ב-21 בינואר 1397.

== אילן יוחסין ==

{| class="wikitable" style="margin:auto;text-align:center;"
|-
| colspan="3" align="center"| אלברכט השני, דוכס בוואריה בית ויטלסבאך נולד:1368 מת:21 בינואר 1397
|-
| rowspan="1" align="center"| אלברכט הראשון
| rowspan="1" align="center"| דוכסות בוואריה-שטראובינג 1389–1397
| rowspan="1" align="center"| אלברכט הראשון
|}

==קישורים חיצוניים==

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1368

קטגוריה:נפטרים ב-1397
דב ברזילי

דב (דוביק) ברזילי (5 בפברואר 1930 – 16 ביוני 2022) היה עורך דין ופוליטיקאי ישראלי. כיהן כראש עיריית חדרה בשנים 1965–1978.

==ביוגרפיה==
דב ברזילי נולד בחדרה. היה חבר בגדוד הפשיטה של הפלמ"ח, ונפצע במערכה על נגבה במלחמת העצמאות. סיים לימודי משפטים באוניברסיטה העברית בשנת 1956. בשנת 1957 הקים משרד עורכי דין בחדרה.

בשנת 1965 נבחר על ידי מועצת העיר לראשות עיריית חדרה כנציג גח"ל. כיהן כראש העיר 13 שנים עד לשנת 1978. לאחר שסיים את תפקידו חזר לשמש כעורך דין עצמאי.

ברזילי נפטר ב-16 ביוני 2022, בגיל 92.

==תפקידים ציבוריים נוספים==
ברזילי שימש כיו"ר המועצה הישראלית לצרכנות במשך 6 שנים. כמו כן שימש כיו"ר עמותת בית האבות בחדרה "עד 120".

==הערות שוליים==

קטגוריה:ראשי עיריית חדרה
קטגוריה:עורכי דין ישראלים
קטגוריה:בוגרי האוניברסיטה העברית בירושלים: משפטים
קטגוריה:אנשי היישוב ילידי הארץ
קטגוריה:ראשי רשויות מקומיות מטעם חרות
קטגוריה:ישראלים שנולדו ב-1930
קטגוריה:ישראלים שנפטרו ב-2022
עונת 1923/1924 בליגה האיטלקית הראשונה

עונת 1923/1924 בליגה האיטלקית הראשונה הייתה העונה ה-24 של התחרות שאורגנה על ידי התאחדות הכדורגל האיטלקית. המשחקים החלו ב-7 באוקטובר 1923 והסתיימו ב-7 בספטמבר 1924. 

בתחרות השתתפו 45 קבוצות (לעומת 88 קבוצות לפני מספר שנים) זאת בהמשך למדיניות לצמצום הליגה. עבור הניצחון הוענקו שתי נקודות ונקודה עבור תוצאת תיקו.

גנואה זכתה באליפות בפעם התשיעית בתולדות המועדון וזאת העונה השנייה ברציפות.
 
בסיום העונה 2 קבוצות מאזור הצפון ירדו לליגה השנייה. לעונה 1924/1925 לליגה הראשונה עלו 3 קבוצות מצפון ו-5 קבוצות מדרום.

==מהלך התחרות==

===צפון איטליה===
בתחרות השתתפו 24 קבוצות.

הקבוצות אורגנו ב-2 בתים, 12 קבוצות בכל בית. המשחקים נערכו בשיטת משחק בית ומשחק חוץ. 

מנצחי הבתים נפגשו לשלב נוסף שהתקיים בשיטת משחק בית ומשחק חוץ. גנואה ניצחה את בולוניה 1−0 ו-2−0 (המשחק במקור הסתיים ב-1−1, אך לאור האי-סדרים התאחדות החליטה על הענקת ניצחון למועדון גנואה) ובכך העפילה לגמר ארצי.

===דרום איטליה===
בתחרות השתתפו 21 קבוצות.

* לאציו - התחרות התקיימה בהשתתפות 6 קבוצות בשיטת משחק בית ומשחק חוץ. אלבה רומא ולאציו עלו לשלב השני.
* מארקה - אנקונטיאנה הייתה הקבוצה היחידה והיא עלתה לשלב השני. 
* סיציליה - התחרות התקיימה בהשתתפות 2 קבוצות בשיטת משחק בית ומשחק חוץ. ליברטס פלרמו עלתה לשלב השני.
* קמפניה - התחרות התקיימה בהשתתפות 6 קבוצות. סבויה ונאפולי עלו לשלב השני.
* פוליה - התחרות התקיימה בהשתתפות 6 קבוצות. טרנטו ובארי עלו לשלב השני. 

בסיום שלב זה הקבוצות אורגנו ב-2 בתים ומנצחי הבתים נפגשו בגמר אזורי. בגמר אזורי אלבה רומא הפסידה לסבויה 1−0, 2−0 ו-2−0 במשחק הנוסף (ניצחון טכני) ועלתה לגמר ארצי.

===משחקי הגמר===
המשחקי נערכו ב-31 באוגוסט וב-7 בספטמבר, גנואה ניצחה את סבויה 3−1 ו-1−1 וזכתה באליפות.

==כדורגלנים מצטיינים==
היינריך שנפלד () מטורינו כבש 22 שערים וזכה בתואר מלך השערים.

==קישורים חיצוניים==

*[http://www.rsssf.com/tablesi/ital24.html נתונים מאתר rsssf]

איטליה
איטליה
קטגוריה:עונות בסרייה א'
עונת 1924/1925 בליגה האיטלקית הראשונה

עונת 1924/1925 בליגה האיטלקית הראשונה הייתה העונה ה-25 של התחרות שאורגנה על ידי התאחדות הכדורגל האיטלקית. המשחקים החלו ב-5 באוקטובר 1924 והסתיימו ב-23 באוגוסט 1925. 

בתחרות השתתפו 43 קבוצות (לעומת 88 קבוצות לפני מספר שנים) זאת בהמשך למדיניות לצמצום הליגה. עבור הניצחון הוענקו שתי נקודות ונקודה עבור תוצאת תיקו.

בולוניה זכתה באליפות בפעם הראשונה בתולדות המועדון.
 
בסיום העונה 3 קבוצות מהצפון ו-2 קבוצות מהדרום ירדו לליגה השנייה. במקומן לליגה הראשונה העפילו 2 קבוצות מהצפון.

==מהלך התחרות==
===צפון איטליה===

בתחרות השתתפו 25 קבוצות.

הקבוצות אורגנו ב-2 בתים. 12-13 קבוצות בכל בית. המשחקים נערכו בשיטת משחק בית ומשחק חוץ. מנצחי הבתים נפגשו במפגש כפול לקביעת הקבוצה שתעלה לגמר ארצי.

במפגש מנצחי הבתים גנואה נפגשה עם בולוניה 1:2 ו-2:1 בסיכום מפגש כפול. לאור כך נערכו משחקים נוספים - שתיים הסתיימו בתיקו לאחר הארכה, ובמשחק השלישי (חמישי בסך הכל) בולוניה ניצחה 2:0 ובכך העפילה לגמר ארצי.

===דרום איטליה===

בתחרות השתתפו 16 קבוצות.

* לאציו - התחרות התקיימה בהשתתפות 5 קבוצות בשיטת משחק בית ומשחק חוץ. אלבה רומא ולאציו עלו לשלב השני.
* מארקה - אנקונטיאנה עלתה לשלב השני. 
* סיציליה - התחרות התקיימה בהשתתפות 2 קבוצות בשיטת משחק בית ומשחק חוץ. מסינה עלתה לשלב השני.
* קמפניה התחרות התקיימה בהשתתפות 4 קבוצות. סבויה וקאבזה עלו לשלב השני.
* פוליה - התחרות התקיימה בהשתתפות 6 קבוצות. טאראנטו ובארי עלו לשלב השני. 

בסיום שלב זה הקבוצות אורגנו ב-2 בתים ומנצחי הבתים נפגשו בגמר אזורי. בגמר אזורי אלבה רומא ניצחה את אנקוניאטה 1−0, ו-3−1 ועלתה לגמר ארצי.

===משחקי הגמר===
משחקי הגמר נערכו ב-16 באוגוסט וב-23 באוגוסט. בולוניה ניצחה את אלבה רומא 2−0 ו-4−0 וזכתה באליפות.

==כדורגלנים מצטיינים==
מריו מנוצי מליבורנו כבש 19 שערים וזכה בתואר מלך השערים.

==קישורים חיצוניים==

* [http://www.rsssf.com/tablesi/ital25.html נתונים מאתר rsssf]

איטליה
איטליה
קטגוריה:עונות בסרייה א'
ٹ

ٹ  (ב-IPA: [ʈ]; בדוונאגרי: ट) היא האות השמינית באלפבית של שפת האורדו. צורתה נגזרת מהאות תא (ت), כאשר הנקודות מוחלפות במעין טא (ط) קטנה המשמשת לסימון עיצור כפוף. האות מכונה לעיתים גם "ט כבדה" או "ט הודית". ערכה באבג'ד הוא 400.

==הערות שוליים==

קטגוריה:אלפבית אורדו
ירבוען

Dipodomys merriami
Dipodomys ingens
יַרְבּוֹעָן (שם מדעי Dipodomys) הוא סוג של מכרסם ממשפחת הירבועניים. ירבוענים הם מכרסמים קטנים הנמצאים במערב אמריקה. כינוים הנפוץ, עכברוש קנגורו (Kangaroo rat), נובע מכך שהם קופצים באופן דומה לקנגורו. ואולם ירבוענים ומכרסמים אחרים פיתחו את אופן התנועה הקופצנית באופן עצמאי.

== תיאור ==
לירבוען שתי רגליים קדמיות קצרות ושתי רגליים אחוריות ארוכות וראש גדול יחסית. ירבוען בוגר שוקל בין 70 ל-170 גרם. הזנבות של חולדות הקנגורו ארוכים יותר מגופן ומראשיהן גם יחד. מאפיין בולט נוסף שלהן הוא שקיות הלחיים הפרוותיות, המשמשות לאחסון מזון.

===בית גידול===
ירבוענים חיים באזורים צחיחים וצחיחים למחצה, בעיקר בקרקע חולית או רכה, המתאימות לנחיתה. הם חיים באזורים של קרקעות מאובנות, כולל חרסית, חצץ וסלעים, אשר קשות יותר להישרדות. הם עושים זאת בין השאר על ידי הפחתת קצב חילוף החומרים שלהם, אשר מפחית אובדן מים דרך העור שלהם במערכת הנשימה. הם מקבלים מספיק מים מהחמצון המטבולי של הזרעים שהם אוכלים כדי לשרוד ולא צריכים לשתות מים בכלל. כל מיני הירבוענים רגישים לטמפרטורות קיצוניות ולכן הם נשארים במאורות שלהם בזמן מזג אוויר קיצוני. ירבוענים נטרפים על ידי זאבים, שועלים, סמורים, ינשופים ונחשים.

===תזונה===
ירבוענים אוכלים בעיקר זרעים ולעיתים גם צמחים. הם חייבים ללעוס את הזרעים במהירות כדי לחסוך באנרגיה ובמים ואז מאחסנים אותם בלחיים שלהם. כמו כן הם אוגרים מזון במאורותיהם.

==מינים==
* Dipodomys agilis
* Dipodomys californicus
* Dipodomys compactus
*ירבוען מדברי (Dipodomys deserti)
* Dipodomys elator
* Dipodomys elephantinus
* Dipodomys gravipes
* Dipodomys heermanni
* Dipodomys ingens
* Dipodomys merriami
* Dipodomys microps
* Dipodomys nelsoni
* Dipodomys nitratoides
* Dipodomys ordii
* Dipodomys panamintinus
* Dipodomys phillipsii
* Dipodomys simulans
* ירבוען זנב-דגל (Dipodomys spectabilis)
* Dipodomys stephensi
* Dipodomys venustus

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1841
קטגוריה:ירבועניים

קטגוריה:טקסונים שתוארו בידי ג'ון אדוארד גריי
אברהם צור

אברהם צור (צנעני) (נולד בשנת 1943), הוא מתאגרף עבר ישראלי. אלוף ישראל בשנות השישים והשבעים ו-4 פעמים ברציפות אלוף המכביה (1961, 1965, 1969 ו-1973) במשקל זבוב.

==ביוגרפיה==
צור צנעני החל להתאמן במועדון האיגרוף של בית"ר תל אביב בהדרכתו של אשר בירנבלום בשנת 1960 בהיותו בן 16 שנה וחצי. כבר בשנת 1961 זכה לראשונה בתואר אלוף ישראל ובמדליית זהב במכביה השישית.

בתחרויות האיגרוף של המכביה השביעית שנערכו בהיכל יד אליהו בשנת 1965 זכה צנעני במדליית זהב במשקל זבוב.

בתחרויות האיגרוף של המכביה התשיעית שנערכו בשנת 1973 זכה צנעני במדליית זהב במשקל זבוב בפעם הרביעית ברציפות.

== תארים והישגים ==
בשנת 1968 סיים צנעני במקום חמישי בתואר ספורטאי השנה בישראל.

==קישורים חיצוניים==
* 
* 
* 
* 

== הערות שוליים ==

קטגוריה:מתאגרפים ישראלים
קטגוריה:מתאגרפים יהודים
קטגוריה:אלופי המכביה
בול (סדרת טלוויזיה)

בול (אנגלית: Bull) היא סדרת דרמה אמריקאית בכיכובו של מייקל וות'רלי. הסדרה מתבססת על דמותו של ד"ר פיל מק'גרו, פסיכולוג ואושיה טלוויזיונית שהיה יועץ משפטי.

הסדרה הופקה בשנת 2016 ושודרה החל מספטמבר 2016. ב-17 באוקטובר 2017 רשת CBS סיימה להפיק 22 פרקים בסדרה. פרק נוסף יצא ב-5 בנובמבר וב-23 במרץ חודשה הסדרה לעונה שנייה.

במאי 2020, הסדרה חודשה לעונה חמישית שעלתה ב-16 בנובמבר 2020. באפריל 2021, הסדרה חודשה לעונה שישית שעלתה ב-7 באוקטובר 2021. בינואר 2022 הודיעה CBS כי עונת הסיום תעלה במאי 2022.<ref></ref>

בישראל הסדרה משודרת בערוץ yes Action.

== תקציר הסדרה ==
ד"ר פיל מק'גרו, עליו מבוססת הסדרה, הוא פסיכולוג, סופר ואושיית הטלוויזיה אשר יזם את הפקת הסדרה. הסדרה עוקבת אחרי עובדי חברת הייעוץ Trial Analysis Corporation) TAC), אשר בראשה עומד ד"ר ג'ייסון בול, פסיכולוג ומומחה בניתוח התנהגות. בול משתמש בכישוריו ובכישורי עובדיו לא רק לשם בחירת המושבעים בעבור לקוחותיו, אלא גם לשם סיוע לעורכי הדין של לקוחותיו להחליט אילו טיעונים יובילו לניצחון בתיק.

== שחקנים ==
=== שחקנים ראשיים ===
*מייקל וות'רלי כד"ר ג'ייסון בול, פסיכולוג ומחזיק בשלושה דוקטורטים בפסיכולוגיה, שונא עורכי דין אבל במהלך העונה השנייה מתברר שהוא ניגש פעמיים למבחני לשכה להיות עורך דין בטקסס ונכשל. הייתה לו ילדות קשה.
*פרדי רודריגז כבני קולון, גיסו לשעבר של בול, עורך הדין של TAC. היה בעבר תובע בפרקליטות
*ז'נבה קאר כמריסה מורגן, פסיכולוגית, עבדה בעברה במחלקה לביטחון המולדת.
*כריסטופר ג'קסון כצ'אנק פאלמר, מעצב אופנה, עבד ב"ווג". לשעבר שחקן פוטבול אמריקני.
*ג'יימי לי קירשנר כדני ג'יימס, חוקרת צוות, עבדה בעבר בבולשת האמריקנית.
*אנאבל אטנסיו ככייבל מקרוי, מומחית מחשבים והאקרית. מתה בתחילת העונה ה3.

=== שחקנים משניים ===
*דינה טיילר כליברטי דייוויס, עורכת דין מנוסה שעובדת מדי פעם עם צוותו של בול.
*ג'יל פלינט דיאנה לינדזי, עורכת דין, עבר משותף עם ד"ר בול הן מקצועי והן רומנטי.
*אלייזה דושקו כג'ייפי נונלי, עורכת דין.

==קישורים חיצוניים==
* 

* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:אולפני CBS: תוכניות וסדרות
קטגוריה:CBS: תוכניות וסדרות
יאם סגול

יאם סגול (שם מדעי: Dioscorea alata; באנגלית: Purple Yam) הוא צמח פקעתי המשתייך לירקות היאם. מקורו באזורים הטרופיים של אפריקה. הפקעות של צמח זה בדרך כלל סגולות או ורודות, ומכאן בא השם הנפוץ. יש מקרים בהם הפקעת של היאם לבנה לו, מכאן בא שמה הנוסף היאם הלבן. אנשים נוטים להתבלבל בין היאם הסגול לבטטה האוקינאווית בגלל הדמיון שלהם במראה ובסביבת הגידול שלהם. היאם הסגול לא נמצא בסכנת הכחדה ואף נחשב למין פולש במדינות רבות כגון ארצות הברית. ישנם מאמצים לרסן את ההתפשטות על ידי עקירת שורשיו של היאם הסגול בסוף עונת הגידול שלו. אין מחלות ומזיקים מיוחדים שניזונים או פוגעים ביאם אם כי כנימות, נמטודות וקמחיתיים עלולים לפגוע בפקעת.

== גידול ==
מקור גידולו של היאם הסגול במרכז אפריקה, היאם גדל בעיקר באזורים טרופיים אם כי הוא גדל כיום גם באזורים שאינם טרופיים בארצות הברית. היאם בוית לראשונה כ-5,000 שנה לפני זמננו במזרח אפריקה. זמן הגידול של היאם הסגול הוא כעשרה חודשים, ומכאן בא שמו הנוסף של היאם הסגול-יאם עשרת החודשים. ניתן לגדל שתילים די קרובים זה לזה, במרווחים של 25–30 ס"מ זה מזה. ליאם דרושה השקיה מחזורית ודישון בעזרת דשן נוזלי.

== שימושים ==
=== קולינריה ===
מאפין מיאם סגול
משתמשים ביאם הסגול כמרכיב במגוון של קינוחים: גלידה, לחמניות שווייצריות, טארט, עוגיות, מאפינס, עוגות וסוגים אחרים של מאפים. בפיליפינים הוא ידוע כשם "ube" ונאכל מבושל, אפוי או כמו פודינג ממותק שנקרא " ube halayá". הוא גם מרכיב בקינוח הקפוא הנקרא "halo-halo". במהאראשטרה צ'יפס מוקפץ מיאם סגול נאכל במהלך צום דתי.
יאם סגול הוא מרכיב חיוני במאכל הנקרא "Undhiyu". יאם סגול הוא קינוח פופולרי בג'יפנה, סרי לנקה. היאם הסגול הופיע בעשור השני של המאה ה-21 במסעדות אמריקאיות, והוא משמש להכנת טראפלס, ריבת חלב, פלאן, סופגניות, עוגות ומאפים אחרים. יאם סגול הוא ירק מוערך בשל העמילן שניתן לייצר ממנו.

=== רפואה ===
עוגה מיאם סגול
ברפואה העממית יאם סגול משמש כמשלשל מתון וכמחסל תולעים במערכת העיכול. הוא משמש כטיפול עבור חום, זיבה, צרעת, גידולים וטחורים מודלקים.

=== שימושים אחרים ===
צבע הזנים סגול בשל פיגמנטים שונים של אנתוציאנין, הפיגמנטים מסיסים במים, והוצעו כצבע מאכל אפשרי. היאם הסגול משמש לנוי בגנים בשל יופיו.

=== ערך תזונתי ל-100 גרם ===
(מבוסס על דיאטת 2,000 קלוריות)
{| class="wikitable"
!מרכיב
!כמות
!אחוז מכמות
צריכה יומית מומלצת
|-
|קלוריות
|68
|4.3%
|-
|סה"כ שומנים
|0 גרם
|0%
|-
|שומן רווי
|0 גרם
|0%
|-
|שומן רב בלתי רווי
|0 גרם
|0%
|-
|שומן בלתי רווי
|0 גרם
|0%
|-
|כולסטרול
|0 גרם
|0%
|-
|נתרן
|55 מיליגרם
|2%
|-
|אשלגן
|337 מיליגרם
|9%
|-
|סה"כ פחמימות
|20 גרם
|6%
|-
|סיבים תזונתיים
|3 גרם
|12%
|-
|סוכר
|4.2 גרם
|
|-
|חלבון
|1.6 גרם
|3%
|-
|ויטמין A
|
|283%
|-
|סידן
|
|3%
|-
|ויטמין B<sub>6</sub>
|
|10%
|-
|מגנזיום
|
|6%
|-
|ויטמין C
|
|4%
|-
|ברזל
|
|3%
|-
|ויטמין B<sub>12</sub>
|
|0%
|}

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:ירקות
קטגוריה:טמוסאים
קטגוריה:צמחים ביערות הגשם של אפריקה
קטגוריה:צמחים שתוארו ב-1753
פצחן (עוף)

פצחן (שם מדעי: Coccothraustes; מלטינית Coccos = זרע/גלעין ו-thrauo =לשבור/לרסק) הוא סוג ציפור השייכת למשפחת הפרושיים.
שמו של הפצחן כי שמו כן הוא, מפצח גרעינים וגלעינים בעזרת מקורו הגדול.

רוב מיני הפצחן מצויים באמריקה הצפונית מקנדה עד למקסיקו, אך המין פצחן מצוי נפוץ ברחבי אירופה ואסיה כולל בישראל. רוב המינים מצויים ביערות ובחורשות כולל באזורים ממוזגים.

==מינים==
בסוג זה 3 מינים:
*פצחן מצוי (Coccothraustes coccothraustes)
*פצחן ערב (Coccothraustes vespertinus)
*פצחן הברדס (Coccothraustes abeillei)

==קישורים חיצוניים==

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:פרושיים
שחף צפוני

שחף צפוני צעיר בעל כסות נוצות אפורה
Larus argentatus argenteus
שחף צפוני (שם מדעי: Larus argentatus, נקרא בעבר שַׁחַף כַּסְפִּי שחף הרינג או שחף אטלנטי) הוא מין של שחף השייך לסדרת החופמאים. הוא נפוץ במערב, מזרח, ומרכז אירופה, באזור סקנדינביה ובאזור הבלטי.

== תיאור ==
הזכר הוא באורך 60–67 ס"מ ומשקלו 1,050-1,525 גרם. הנקבה קטנה יותר: אורכה 55–62 ס"מ ומשקלה 710-1,100 גרם. מוטת הכנפיים יכולה לנוע בין 125 ל 155 ס"מ. הגוף העליון של המבוגרים הוא אפור וראשם וחלקיהם התחתונים לבנים. הכנפיים שחורות עם כתמים לבנים המכונים "מראות". המקור צהוב עם נקודה אדומה ויש טבעת של עור צהוב חשוף סביב העין. הרגליים בדרך כלל ורודות בכל הגילאים, אך הן יכולות להיות צהבהבות, במיוחד באוכלוסייה הבלטית שנחשבה בעבר כתת-מין נפרד.

=== הנקודה האדומה על המקור ===
לנקודה האדומה הזו יש תפקיד חשוב בתקשורת עם הגוזלים ובהאכלתם. הגוזלים מנקרים בנקודה האדומה, וניקור זה מעורר את ההורים להקיא את המזון שהובא.

=== קול ===
אחד הקולות אותו משמיע השחף הצפוני מזכיר צחוק, המוכר היטב בחצי הכדור הצפוני ולעיתים קרובות נחשב כסימן ההיכר של אזורי חוף, כדוגמת הממלכה המאוחדת, ומקומות אחרים באירופה.

הגוזלים של השחף הצפוני משמיעים ציוץ חוזר ונשנה, המלווה בתנועת ראש, בשעה שהם מבקשים אוכל או קוראים להוריהם. שחפים צפוניים באזורים עירוניים נוקטים בהתנהגות זו כאשר בני אדם מאכילים אותם.

== תזונה ==
השחף הצפוני אוכל-כול: ניזון מטרף, אוכל אשפתות ושודד מזון מחיות אחרות; בדרך כלל הוא מלקט רכיכות, סרטנים ושיירי מזון מחופים הנחשפים בשפל. כמה שחפים צפוניים מנקים את עורו של דג שמש מגובשש המכוסה בטפילים והדג צריך להתאזן על צידו בשביל הניקוי.

==קישורים חיצוניים==

* 

==הערות שוליים==

קטגוריה:טקסונים שתוארו בידי אריק פונטופידן
קטגוריה:שחפיים
קטגוריה:בעלי חיים שתוארו ב-1763
קטגוריה:מלטה: עופות